Qatr al-Nada

Asma bint Khumarawayh ibn Ahmad ibn Tulun (arabieraz: بن عبد العلي العلديد; Qaṭr al-Nadā. 'Ihintza Tanta'; IX. mendea), Khumarawayh ibn Ahmad tulunidar basailu gobernariaren alaba eta hamaseigarren abbastar kalifaren, al-Mu'tadiden, emazte nagusia izan zen.

 Bizitza 
Qatr al-Nada bere aitak, Khumarawayh ibn Ahmad ibn Tulunek, ezkontza aliantza baten zati gisa eskaini zuen, al-Mu'tadid kalifarekin akordio bat zigilatzeko. 893ko udaberrian egindako akordioak tulunideen eta abbastarren gortearen arteko urteetako lehia eta borrokei amaiera eman zien, eta Khumarawayh Egipto eta Siriako gobernari hereditario gisa onartu zuen, eta Bagdadetik autonomoa, urteko omenaldi baten truke. 

Qatr al-Nada, hasiera batean, kalifaren semeetako batentzat zen, Ali (etorkizuneko al-Muktafi), baina al-Mu'tadidek berarekin ezkontzea aukeratu zuen. Qatr al-Nada-k milioi bat urrezko dinar ekarri zituen bere dote gisa, Thierry Bianquis historialariaren arabera "Erdi Aroko historia arabiarrean luxuzkoena kontsideratu zen ezkontza oparia" izan zena.  Kalifa harekin ezkondu zen proxyz [Proxy bidezko ezkontza zeremonian bikotekide bat edo biak fisikoki ez dauden ezkontza da. Horren ordez, hirugarren pertsona batek, proxy izenekoa, falta den alderdia ordezkatzen du], Abu Abdallah al-Jawhari ibn al-Jassas bitxi-brokerra, artean Egipton zegoela, eta handik Bagdadeko Abbasid-tarren haremera eskoltatu zuten Ibn al-Jassas-ek eta haren aitaren aldeko osaba Abu al-Karadisek. 895eko martxoaren 3an iritsi zen Bagdadera, bere retinue [laguntzaileen taldea] delakoaren luxu eta bitxikeriak markatutako gertaera bat, kalifa-gorte pobretuarekin kontraste nabarmena egiten zuena. 

-XIII. mendeko Baghdadi hiriko jakintsua zen Taj al-Din Ali ibn Anjab ibn al-Sa'ik "inoiz bizi izan den emakume argi eta errealenetako bat" zela dio eta bere eleberriko pasadizo hau jasotzen du: bere senarrak kalifarekin ezkontzeko zorte ona izan zuela adierazi zuenean, eta Jainkoari eskatzeko lorpen handiagorik ez zuela, erantzun zuen zorte ona al-Mu'tadidena izan zela, ezkondu zenean aita kalifaren menpeko egin zuelako, eta Jainkoari eskerrak emateko ezer gehiago ez zuelako.

900eko uztailaren 8an hil zen, eta Al-Rusafako kalifa-jauregian lurperatu zuten.  906an, bere ahizpaorde bat, ziuraski Bagdad-era lagundu zuena, al-Mu'tadiden seme eta ondorengo al-Muktafi-rekin ezkondu zen. 

 Erreferentziak 

 Bibliografia 

  Bianquis, Thierry (1998).  "Autonomous Egypt from Ibn Tulun to Kafur, 868-969". In Petry, Carl F. (ed.) The Cambridge History of Egypt, Volume 1: Islamic Egypt, 640-1517. Cambridge: Cambridge University Press. pp. 86-119. ISBN 0-521-47137-0 [Egipto autonomoa Ibn Tulun-etik Kafur-era,  Cambridge-ko Egipto-ko historia, 1ngo. atala: Egipto islamikoa]
  Ibn al-Sa'i (2017). Consorts of the Caliphs: Women and the Court Of Baghdad.  Translated by Shawkat M. Toorawa.  Introduction by Julia Bray, Foreword by Marina Warner. New York: New York University Press.  ISBN 978-1-4798-0477-1  [Kalifen ezkontideak: Emakumeak eta Baghdad-eko gortea.  Shawkat M. Toorawa-ren itzulpena.  Julia Bray-ren sarrera, Marina Warner-en hitzaurrea.]
  Rosenthal, Franz, ed. (1985).  The History of al-Tabari, Volume XXXVIII: The Return of the Caliphate to Baghdad: The Caliphates of al-Mu'Tadid, al-Muktafi and al-Muqtadir, A.D. 892-915 / A.H. 279-302.  SUNY Series in Near Eastern Studies.  Albany, New York: State University of New York Press.  ISBN 978-0-87395-876-9.  [al-Tabari-ren historia, XXXVIII. atala: Kalifato-ren itzulia Baghdad-era: al-Mu'Tadid, al-Muktafi and al-Muqtadir-en kalifatoak, A.D. 892-915 / A.H. 279-302.  SUNY serieak ekialde hurbileko ikasketetan. ]
  Sobernheim, Moritz (1987).  "Khumarawaih" In Houtsma, Martijn Theodoor (ed.). E. J. Brill's First Encyclopaedia of Islam, 1913-1936, Volume IV: Itk-Kwatta. Leiden: Brill. p-973.  ISBN 978-90-04-08265-6. ["Khumarawaih" Houtsma-n, Martijn Theodoor (arg.) E.J. Brill-en Islamaren lehenengo Entziklopedia, 1913-1936, IV. atala Itk-Kwatta.  Leiden: Brill. 973.orr.]

 Kanpo estekak 

Kategoria:Urte ezezagunean jaiotakoak
Kategoria:IX. mendeko emakumeak